પાટણ / પાલનપુર: ભાજપ અને કોંગ્રેસે લોકસભા 2019ની તૈયારીઓ શરૂ કરી દીધી છે. ત્યારે લોકસભા લડવા માટે થનગનતાં ઉમેદવારો પોતાની સીટને સુરક્ષિત કરવામાં લાગી ગયા છે. પાટણના સાંસદ લીલાધર વાઘેલાએ એક નિવેદન કરીને સાંસદ હરીભાઈ ચૌધરીને લોકસભા ચૂંટણી ન લડવા કહેતા હોય તેમ કહ્યું હતું કે, હરીભાઈને કહીશ કે તમે રહેવા દો મને બનાસકાંઠામાંથી ચૂંટણી લડવા દો. મારી ઈચ્છા બનાસકાંઠામાંથી ચૂંટણી લડવાની છે અને મારો હક છે.